title: Διαδρομή συρραφή αστικού και τοπιακού περιβάλλοντος: επεμβάσεις εντός και εκτός των τειχών του φρουρίου Τρικάλων
title: Staple path of urban and landscape environment: interventions inside and outside the walls of the Trikala Fortress
Creators: name: Παπαχρηστου Καλλιοπη
Publisher: name: Technical University of Crete
Year: 2020

description: Η παρούσα διπλωματική μελέτη λαμβάνει χώρα στην πόλη των Τρικάλων Θεσσαλίας. Η περιοχή μελέτης εντοπίζεται στον παραδοσιακό οικισμό του Βαρουσίου ο οποίος βρίσκεται στους πρόποδες του λόφου του Κάστρυ.Εκεί βρισκόταν η ακρόπολη της Αρχαίας Τρίκκης και σήμερα αποτελεί πόλο έλξης καθώς εκεί βρίσκεται το βυζαντινό ρολόι και κάστρο αρχαιολογικός χώρος της οθωμανική περιόδου. Στόχος της παρούσας διπλωματικής μελέτης είναι να συνδέσει τμήμα της πόλης των Τρικάλων Θεσσαλίας με το Φρούριο της πόλης. Αυτό επιτυγχάνεται μέσω μιας ενιαίας διαδρομής κατά τη διάρκεια της οποίας δημιουργούνται διάφορα συμβάντα Ταυτόχρονα, επιτυγχάνονται και ενισχυτικές συνδέσεις με βασικούς άξονες της πόλης, ώστε η διαδρομή να λειτουργεί αποτελεσματικά για τον περιπλανητή. Βασική είναι η σύνδεση με πεζογέφυρα πάνω από τον αρχαιολογικό χώρο του Ασκληπιείου της Τρίκκης. Η διαδρομή εκκινείται από εκεί για να συνεχιστεί παράλληλα με την εκκλησία του Αγίου Νικολάου έως και το πίσω μέρος της εκκλησίας της Αγίας Φανερωμένης. Στο διάστημα αυτό δημιουργείται βασική γραμμική πλατεία. Στόχος είναι η αποδόμηση της πολυπλοκότητας του δαιδαλώδους της περιοχής, χωρίς  όμως να χάνεται η ποιότητα του χαρακτήρα. Για το λόγο αυτό δημιουργούνται δυο κτίρια, τα οποία ενισχύουν περισσότερο το δημόσιο χαρακτήρα. Ένα κτίριο αναφορά στην αρχοντική βαρουσιώτικη κατοικία, που λειτουργεί σαν χώρος περιήγησης και ένα μουσείο παραδοσιακής αρχιτεκτονικής, που έχουν ως σκοπό να μυήσουν τον περιηγητή στον χαρακτήρα της περιοχής.
Κατά τη ροή της διαδρομής και όσο βρίσκεται ακόμα στον αστικό ιστό, δημιουργούνται δημόσιοι χώροι, χώροι στάσης, κίνησης και δομές μέχρι να καταλήξει να συνδεθεί με το κάστρο της πόλης. Αποκτώντας μεγαλύτερη οργανικότητα  στο σχεδιασμό της όσο αντιμετωπίζει το τοπίο, άλλοτε χρησιμοποιεί το πλήρες και άλλοτε το κενό ως βοηθητικό μέσο. Ο σχεδιασμός σέβεται το τοπίο και το εντάσσει με χειρονομίες που ακολουθούν βασικές χαράξεις της πρότασης και των τειχών. Στο πρώτο διάζωμα του Φρουρίου η βασική διαδρομή έχει μια ροή και δημιουργεί ένα παιχνίδι για τον περιηγητή. Αποκαλύπτονται χώροι κάτω από το βασικό πέρασμα όπου ο επισκέπτης μπορεί να ενημερωθεί για τα πολιτισμικά δρώμενα που λαμβάνουν χώρα στο δεύτερο και τρίτο διάζωμα καθώς και να ξεκουραστεί σε ένα καφέ. Ο χώρος πρασίνου στο νότιο τμήμα ενισχύει την χαλάρωση των ανθρώπων και το περπάτημα.
Ανεβαίνοντας στο δεύτερο διάζωμα η βασική διαδρομή αποκτά κόμβους αποφάσεων πορείας. Παραμένει η διαδρομή που οδηγεί στο βυζαντινό κάστρο και ενισχύεται η πιο χαλαρή που οδηγεί στο μικρό θερινό θέταρο. Ταυτόχρονα δημιουργείται καινούρια που οδηγεί στο Κέντρο Τεχνών και Πολιτισμού. Το κτίριο αυτό αποτελείται από έναν βασικό άξονα κίνησης στον οποίο αρθρώνονται διάφορες λειτουργίες. Μετά την είσοδό του στο φουαγιέ συναντά κανείς τον εκθεσιακό χώρο ο οποίος εκτείνεται σε διπλό υψος. Η συνέχεια της κίνησης αποκαλύπτει μια αίθουσα θεάτρου και μια ζωγραφικής για να καταλήξει σε ένα μικρό καφέ για τις ανάγκες του κτιρίου και ένα μικρό αναγνωστήριο και χώρο βιβλιοθήκης. Εξερχόμενος κανείς από το κτίριο και ακολουθώντας τη διαδρομή οδηγείται στην είσοδο του αρχαιολογικού χώρου του Κάστρου , η οποία ενισχύεται με μεταλλική κατασκευή αντίστοιχης σχεδιαστικής λογικής με το Κέντρο Τεχνών. Η συνέχεια από εκεί μας οδηγεί σε παρατηρητήριο πάνω από το θερινό θέατρο όπου κανείς μπορεί να απολαύσει τη θέα της πόλης.